CELEX: 62016TA0395
Language: el
Date: 2017-07-20 00:00:00
Title: Υπόθεση T-395/16: Απόφαση του Γενικού Δικαστηρίου της 20ής Ιουλίου 2017 — Windfinder R&L κατά EUIPO (Windfinder) [Σήμα της Ευρωπαϊκής Ένωσης — Αίτηση καταχωρίσεως του λεκτικού σήματος της Ευρωπαϊκής Ένωσης Windfinder — Απόλυτοι λόγοι απαραδέκτου — Απουσία διακριτικού χαρακτήρα — Διακριτικός χαρακτήρας — Άρθρο 7, παράγραφος 1, στοιχεία β’ και γ’, του κανονισμού (ΕΚ) 207/2009 — Νεολογισμός — Έλλειψη αρκούντως άμεσου και στενού συνδέσμου με ορισμένα από τα προϊόντα και τις υπηρεσίες που αφορά η αίτηση καταχωρίσεως σήματος — Εξουσία μεταρρυθμίσεως]

28.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/43
            
         Απόφαση του Γενικού Δικαστηρίου της 20ής Ιουλίου 2017 — Windfinder R&L κατά EUIPO (Windfinder)
   (Υπόθεση T-395/16) (1)
   
   ([Σήμα της Ευρωπαϊκής Ένωσης - Αίτηση καταχωρίσεως του λεκτικού σήματος της Ευρωπαϊκής Ένωσης Windfinder - Απόλυτοι λόγοι απαραδέκτου - Απουσία διακριτικού χαρακτήρα - Διακριτικός χαρακτήρας - Άρθρο 7, παράγραφος 1, στοιχεία β’ και γ’, του κανονισμού (ΕΚ) 207/2009 - Νεολογισμός - Έλλειψη αρκούντως άμεσου και στενού συνδέσμου με ορισμένα από τα προϊόντα και τις υπηρεσίες που αφορά η αίτηση καταχωρίσεως σήματος - Εξουσία μεταρρυθμίσεως])
   (2017/C 283/66)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Windfinder R&L GmbH & Co. KG (Kiel, Γερμανία) (εκπρόσωπος: B. Schneider, δικηγόρος)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: D. Walicka)
   
      Αντικείμενο
   
   Προσφυγή κατά της αποφάσεως του πέμπτου τμήματος προσφυγών του EUIPO της 12ης Μαΐου 2016 (υπόθεση R 1206/2015-5), σχετικά με αίτηση καταχωρίσεως του λεκτικού σημείου Windfinder ως σήματος της Ευρωπαϊκής Ένωσης.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του πέμπτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 12ης Μαΐου 2016 (υπόθεση R 1206/2015-5) κατά το μέτρο που απέρριψε την αίτηση καταχωρίσεως του λεκτικού σημείου Windfinder για τα επίδικα προϊόντα και υπηρεσίες, με εξαίρεση τους ενδείκτες ταχύτητας αέρα που εμπίπτουν στην κλάση 9 κατά την έννοια του Διακανονισμού της Νίκαιας για τη διεθνή ταξινόμηση των προϊόντων και των υπηρεσιών με σκοπό την καταχώριση των σημάτων, της 15ης Ιουνίου 1957, και τις μετεωρολογικές πληροφορίες, τη μετεωρολογική πρόγνωση, την υπηρεσία μετεωρολογικών πληροφοριών και την παροχή μετεωρολογικών πληροφοριών, που εμπίπτουν στην κλάση 42 κατά την έννοια του Διακανονισμού της Νίκαιας.
            
         
               2)
            
            
               Η προσφυγή της Windfinder R & L GmbH & Co. KG ενώπιον του εν λόγω τμήματος προσφυγών γίνεται δεκτή υπό τους όρους που καθορίζονται στο σημείο 1 του διατακτικού.
            
         
               3)
            
            
               Απορρίπτει κατά τα λοιπά τα αιτήματα της Windfinder R & L.
            
         
               4)
            
            
               Η Windfinder R & L και το EUIPO φέρουν τα δικαστικά τους έξοδα.
            
         
      (1)  EE C 343 της 19.6.2016.